Bretagne/Korpus-divyezhek-brezhoneg-galleg huggingface dataset:
Lors des fouilles de l’hémicycle (une enceinte de pierres dressées en forme de fer à cheval) d’Er Lannic (Arzon) au début du 20e siècle, Zacharie Le Rouzic, conservateur du Musée de Préhistoire de Carnac, met au jour d’énormes quantités de céramiques. 
E-leizh a briajoù a oa bet dizoloet e penn-kentañ an 20vet kantved gant Zacharie ar Rouzig, a oa e penn Mirdi ar Ragistor e Karnag da neuze, pa oa bet o furchal er Lannig (Arzhon-Rewiz) tro-dro d’an hantergelc’h mein-sav e stumm un houarn-marc’h.
520 poteries décorées de ce type ont été retrouvées sur cet îlot désert situé à l’embouchure du Golfe du Morbihan, face à Gavrinis. 
520 pod kinklet seurt-se zo bet kavet war an enezennig didud-se e genoù ar Mor Bihan, a-dal da Gavriniz.
Aujourd’hui, les archéologues interprètent ces vases comme des brûle-parfums qui témoignent des rituels pratiqués sur ce site exceptionnel.
Hiziv an deiz e kav d’an arkeologourien e oant loskerioù-frond implijet evit lidoù el lec’h dibar-se.
Stèle gravée de l’allée couverte du Luffang - Crac’h (Néolithique).
Maen-sav engravet eus alez toet ar Lufan - Krac’h (Neolitik).
Cette stèle gravée a été découverte dans l’allée couverte coudée du Luffang en Crac’h. 
Ar maen-sav engravet-mañ zo bet kavet en alez toet kamm ar Lufan, e Krac’h.
Longtemps décrit comme un « poulpe », une version tardive de la déesse en écusson morbihannaise, les archéologues d’aujourd’hui sont beaucoup plus prudents, et faute de textes admettent leur difficulté à interpréter de manière convaincante ses gravures. 
E-pad pell ez eus bet lavaret e oa aze skeudenn ur « morgazh », un doare diwezhat eus doueez skoedet ar Morbihan. Kalz furoc’h eo an arkeologourien diwar vremañ hag anzav a reont o devez poan oc’h intent an engravadurioù-se dre ma n’eus ket skridoù.
Des moulages de dalles gravées provenant de plusieurs dolmens rendent compte de la variété des représentations : idole, signe, figuration. 
Gant ar moulladurioù zo bet graet eus lec’hioù engravet e meur a daol-vaen e weler eo liesseurt an taolennadurioù : idoloù, arouezioù, skeudennoù.
Hache naviforme bipenne - dolmen de Mané Meur - Saint-Pierre-Quiberon (Chalcolithique).
Bouc’hal div zremm, bagheñvel - taol-vaen ar Mane Meur - Sant-Pêr-Kiberen (Kalkolitik).
La Protohistoire correspond chronologiquement aux périodes qui séparent le Néolithique de l’Histoire. 
Kentistor a reer eus ar prantadoù etre an Neolitik hag an Istor.
La première période est appelée Chalcolithique (Âge du Cuivre), à laquelle succède l’Âge du Bronze et l’Âge du Fer. 
Ar prantad kentañ a vez graet Kalkolitik (Oadvezh ar c’houevr) anezhañ. Oadvezh an Arem hag Oadvezh an Houarn zo bet goude-se.
Des objets caractéristiques de ces périodes sont exposés dans le musée : outils et armes en cuivre, des pointes de flèches très fines et des brassards d’archer, des vases (Campaniformes), des haches marteaux naviformes, des haches à douilles.
Traezoù-skouer eus ar prantadoù-se zo diskouezet er mirdi : ostilhoù hag armoù e kouevr, begoù saezhoù tanav-tanav ha brec’hennoù gwaregerien, listri (kloc’hheñvel), bouc’hili morzhelloù bagheñvel, bouc’hili envez.
Poignard en bronze - tumulus de Kervelerin - Cléguer (Bronze moyen).
Goustilh en arem - krugell Kervelerin - Kleger (kreiz Oadvezh an Arem).
La maîtrise d’une métallurgie du cuivre puis du bronze, vers la fin du 3e millénaire avant l’ère commune marque une étape importante dans l’histoire des technologies et plus particulièrement celle des arts du feu. 
Mestroniet e voe labour ar metal, ar c’houevr da gentañ ha neuze an arem, e-tro an 3e milved a-raok hon oadvezh. Un tennad a bouez eo bet en istor an teknologiezhioù hag istor arzoù an tan.
On peut commencer à faire cuire une poterie dès 600°C mais pour couler du bronze il faut monter à des températures de presque 1300°C. 
Adalek 600°C e c’heller poazhañ pri, met betek hogos 1300°C gwrez e ranker mont evit labourat an arem.
Le bronze est un alliage de cuivre et d’étain, matériaux qui se trouvent en Europe occidentale sous forme de minerais qu’il faut d’abord réduire avant de les utiliser. 
Arem a reer dre gendeuziñ kouevr ha staen hag a zo danvezioù a gaver en Europa ar C’hornôg e stumm kailhoù hag a ranker lakaat da goazhañ a-raok gellout o implijout.
Cela implique des chaînes opératoires complexes et des réseaux d’approvisionnement à longue distance maîtrisées par des artisans spécialisés. 
Kement-se a dalvez e oa modoù ober luziet hag artizaned arbennik a vestronie rouedadoù pourveziñ pell.
On peut commencer à parler d’économie monde. 
Un ekonomiezh vedel a oa o tiorren er c’houlz-se dija.
La maîtrise de ces routes de l’étain et du cuivre va permettre l’émergence de sociétés très riches dont les élites se font enterrer sous des tumulus impressionnants et avec des dépôts funéraires très riches. 
Dre ma oa mestroniet hentoù ar staen hag ar c’houevr ez ae kevredigezhioù zo war binvidikaat ha douaret e veze o uhelidi e-barzh krugelloù bras-eston gant daspugnadoù kañv a-builh.
Pour finir, rappelons qu’alors que la plupart des objets en bronze exposés au musée présentent une patine verte caractéristique de l’oxydation du cuivre, ces mêmes objets, à la sortie du moule, présentaient le même aspect que l’or !
Evit echuiñ eo dav lavaret eo abalamour da oksidadur ar c’houevr e weler un tamm merglenn glas-wer war hogos an holl draezoù arem a zo diskouezet er mirdi. E gwirionez e oa liv an aour war an traezoù arem pa vezent nevez divoullet !
Statuette de bovidé de la villa des Bosseno - Carnac (époque gallo-romaine).
Delwennig un ejen kavet e villa ar Bosennoù - Karnag (marevezh galian-ha-roman).
Statuette de bovidé en alliage bronze-plomb provenant de la fouille de la villa des Bosséno dans les années 1870 à Carnac par James Miln, le fondateur du musée. 
Delwennig un ejen, en arem ha plom kendeuzet, bet kavet gant James Miln, diazezour ar mirdi, e villa ar Bosennoù, e Karnag, er bloavezhioù 1870.
Aux maquettes anciennes des différentes pièces de cette villa (forge, thermes, temple, atelier de potier…) sont associés les objets qui y ont été trouvés. 
E-kichen maketennoù kozh eus pezhioù disheñvel ar villa-se (govel, kibelldi, templ, stal-poderezh…) ez eus lakaet traezoù bet kavet enno.
Des aspects de l’architecture sont présentés : toiture, chauffage central, décoration.
Arvezioù eus doare ar savadur zo kinniget : toenn, tommerezh kreiz, kinkladur.
Charte de la laïcité à l’école.
Karta al laikelezh er skolioù.
La Nation confie à l’École la mission de faire partager aux élèves les valeurs de la République.
Fiziout a ra ar Vroad er Skolioù ar gefridi da genlodennañ talvoudoù ar Republik gant ar skolidi.
La France est une République indivisible, laïque, démocratique et sociale.
Ur Republik dirannadus, laik, demokratel ha sokial eo Frañs.
Elle assure l'égalité devant la loi, sur l'ensemble de son territoire, de tous les citoyens.
Asuriñ a ra kevatalder an holl geodedourien dirak al lezenn, en he ziriad a-bezh.
Elle respecte toutes les croyances.
Doujañ a ra an holl gredennoù.
La République laïque organise la séparation des religions et de l'État.
Aozañ a ra ar Republik laik disparti ar relijionoù hag ar Stad.
L'État est neutre à l'égard des convictions religieuses ou spirituelles.
Neptu eo ar Stad e-keñver ar c’hredennoù relijiel pe speredel.
Il n'y a pas de religion d'État.
N’eus relijion-Stad ebet.
La laïcité garantit la liberté de conscience à tous. 
Gwarantiñ a ra al laikelezh frankiz ar goustiañs d’an holl.
Chacun est libre de croire ou de ne pas croire. 
Pep hini a c’hall krediñ pe chom hep krediñ.
Elle permet la libre expression de ses convictions, dans le respect de celles d'autrui et dans les limites de l'ordre public.
Gallout a reer embann e gredennoù e pep frankiz, e doujañs re an hentez ha gant ma ne vo ket lakaet an urzh foran en arvar.
La laïcité permet l'exercice de la citoyenneté, en conciliant la liberté de chacun avec l'égalité et la fraternité de tous dans le souci de l'intérêt général.
Gant al laikelezh e c’haller lakaat ar geodedouriezh da dalvezout, en ur lakaat frankiz pep hini da vont gant kevatalder ha breudeuriezh an holl evit mad an holl.
La République assure dans les établissements scolaires le respect de chacun de ces principes.
Asuriñ a ra ar Republik an doujañs da bep hini eus ar pennaennoù-se en holl skolioù.
La laïcité de l'École offre aux élèves les conditions pour forger leur personnalité, exercer leur libre arbitre et faire l'apprentissage de la citoyenneté.
Kinnig a ra laikelezh ar Skol d’ar skolidi an aozioù mat evit stummañ o fersonelezh, lakaat o frankiz-divizout da dalvezout ha deskiñ petra eo ar geodedouriezh.
Elle les protège de tout prosélytisme et de toute pression qui les empêcheraient de faire leurs propres choix.
Gwareziñ a ra anezho a-enep ne vern pe abostolerezh ha ne vern pe wask a virfe outo a ober o dibaboù.
La laïcité assure aux élèves l'accès à une culture commune et partagée.
Asuriñ a ra al laikelezh an digor d’ur sevenadur boutin ha rannet d’ar skolidi.
La laïcité permet l'exercice de la liberté d'expression des élèves dans la limite du bon fonctionnement de l'École comme du respect des valeurs républicaines et du pluralisme des convictions.
Gant al laikelezh e c’hall ar skolidi embann o soñjoù e pep frankiz gant ma’z aio mat en-dro ar Skol ha gant ma vo doujet d’an talvoudoù republikan ha da liezegezh ar c’hredennoù.
La laïcité implique le rejet de toutes les violences et de toutes les discriminations, garantit l'égalité entre les filles et les garçons et repose sur une culture du respect et de la compréhension de l'autre.
Al laikelezh a empleg disteuler ar feulster en e holl zoareoù hag an holl wallziforc'hioù, gwarantiñ ar c'hevatalder paotred-merc'hed ha bezañ diazezet war boazioù doujañs ha komprenidigezh ar re all.
Il appartient à tous les personnels de transmettre aux élèves le sens et la valeur de la laïcité, ainsi que des autres principes fondamentaux de la République.
D’an holl implijidi ez aparchant treuzkas d’ar skolidi ster ha talvoudegezh al laikelezh, hag ivez pennaennoù diazez all ar Republik.
Ils veillent à leur application dans le cadre scolaire.
Teuler a reont evezh ma vint lakaet da dalvezout er skol.
Il leur revient de porter la présente charte à la connaissance des parents d'élèves.
Dezho eo da reiñ da dud ar skolidi da c’houzout ez eus eus ar garta-mañ.
Les personnels ont un devoir de stricte neutralité : ils ne doivent pas manifester leurs convictions politiques ou religieuses dans l'exercice de leurs fonctions.
Rankout a ra an implijidi chom neptu en un doare strizh ; arabat eo dezho embann o c’hredennoù politikel pe relijiel pa vezont oc’h ober diouzh o c’hargoù.
Les enseignements sont laïques.
Laik eo ar c’helennadurezhioù.
Afin de garantir aux élèves l'ouverture la plus objective possible à la diversité des visions du monde ainsi qu'à l'étendue et à la précision des savoirs, aucun sujet n'est a priori exclu du questionnement scientifique et pédagogique.
Evit gwarantiñ d’ar skolidi kaout digor, en doare objektivelañ ar gwellañ, war liesseurted an doareoù da welet ar bed, hag ivez war ampled ha resisted ar gouiziegezhioù, n’eus lakaet en a-raok danvez ebet e-maez ar goulennoù skiantel ha pedagogel a c’haller ober.
Aucun élève ne peut invoquer une conviction religieuse ou politique pour contester à un enseignant le droit de traiter une question au programme.
Ne c’hall skoliad ebet reiñ ur gredenn relijiel pe politikel da zigarez evit lavaret d’ur c’helenner n’en deus ket gwir da blediñ gant un danvez eus ar programm.
Nul ne peut se prévaloir de son appartenance religieuse pour refuser de se conformer aux règles applicables dans l'École de la République.
Den ebet ne c’hall ober e vad eus e relijion evit nac’hañ ober diouzh ar reolennoù a vez lakaet da dalvezout e Skol ar Republik.
Dans les établissements scolaires publics, les règles de vie des différents espaces, précisées dans le règlement intérieur, sont respectueuses de la laïcité.
Er skolioù publik e vez doujet d’al laikelezh e reolennoù bevañ kement lec’h zo, evel m’eo resisaet er reolennoù diabarzh.
Le port de signes ou tenues par lesquels les élèves manifestent ostensiblement une appartenance religieuse est interdit.
Difennet eo ouzh ar skolidi gwiskañ sinoù pe dilhad hag a ziskouezfe a-wel d’an holl petra eo o relijion.
Par leurs réflexions et leurs activités, les élèves contribuent à faire vivre la laïcité au sein de leur établissement.
Dre o freder hag o obererezh e tegas ar skolidi o lod evit lakaat al laikelezh da vevañ e-barzh o skol.
Une agence bretonne de la biodiversité.
Ajañs ar vevliesseurted e Breizh.
La future Agence bretonne de la biodiversité devrait entrer en action d’ici la fin 2017. 
Ac’hann da fin 2017 e tlefe an Ajañs da zont evit ar vevliesseurted e Breizh bezañ lakaet da vont en-dro.
Inscrite dans la démarche de Cop régionale lancée au printemps dernier, elle aura dès sa création plusieurs chantiers à lancer pour protéger et restaurer les écosystèmes. 
Krouet eo da-geñver Cop ar Rannvro a oa bet lusket en nevez-amzer diwezhañ. Kerkent ha lakaet da vont en-dro e ranko reiñ lañs da veur a chanter evit gwareziñ hag adsevel an ekoreizhiadoù.
La Bretagne s’était portée candidate dès 2015 à l’expérimentation d’une Agence bretonne de la biodiversité, comme sept autres Régions. 
E 2015 e oa aet Breizh war ar renk evit arnodiñ Ajañs ar vevliesseurted, evel seizh Rannvro all.
Avec le climat, la biodiversité est la deuxième victime des activités humaines, rappelle le président de la Région Loïg Chesnais-Girard. 
Ar vevliesseurted eo an eil tra, asambles gant an hin, o c’houzañv abalamour da obererezhioù Mab-Den, a zispleg Loïg Chesnais-Girard, prezidant ar Rannvro.
La validation de cette candidature, lors du « Pari des territoires pour la biodiversité » le 23 octobre dernier à Paris avec Nicolas Hulot, ministre de la Transition écologique & solidaire, et de l’Agence française de la biodiversité, marque une nouvelle étape.
Asantet e oa bet da c’houlenn ar Rannvro gant Nicolas Hulot, ministr ar C’hemm ekologel ha kengret, hag Ajañs ar vevliesseurted e Frañs, d’an 23 a viz Here e Pariz da-geñver « Klaoustre an tiriadoù evit ar vevliesseurted ». Gant ur bazenn nevez emaomp aze.
Il est urgent d'agir, d'autant que des alternatives existent et que la biodiversité elle-même est pourvoyeuse de solutions. 
Poent bras eo ober un dra bennak, ouzhpenn-se ez eus doareoù all a c’haller ober ganto hag ar vevliesseurted hec’h-unan a zegas diskoulmoù.
Les agences régionales permettront d’aller plus vite dans une approche large et fédérative, a estimé le ministre.
Gant an ajañsoù rannvroel e vo gallet mont buanoc’h war-zu un doare ledan hag a vodo an holl en-dro dezhañ, a embann ar ministr.
La Bretagne ayant engagé une démarche de Cop régionale, la future Agence bretonne a déjà plusieurs chantiers devant elle, avant même son entrée en action (prévue lors de la Conférence bretonne de la biodiversité, le 14 décembre).
Krog eo Breizh gant c’h-Cop rannvroel gant se ez eus meur a chanter o c’hortoz an Ajañs da zont e Breizh d’ober war o zro, ha pa n’eo ket krog da vont en-dro c’hoazh (ar pezh a ray da-heul Kuzuliadeg Breizh ar vevliesseurted, d’ar 14 a viz Kerzu).
Les chantiers de la future agence.
Chanterioù an ajañs da zont.
L’Agence bretonne de la biodiversité est encore en phase de préfiguration, mais elle s’est déjà vue assigner deux chantiers prioritaires par le vice-président de la Région en charge de l’environnement, l’eau, la biodiversité et du climat Thierry Burlot.
Emeur o sevel an Ajañs da zont evit Breizh ha daoust da se ez eus fiziet daou chanter enni gant Thierry Burlot, besprezidant ar Rannvro karget eus an endro, an dour, ar vevliesseurted hag an hin. An daou chanter-se zo da dremen a-raok pep tra.
Lier les enjeux de l'eau et de la biodiversité en mettant en place une seule structure en charge de l’eau et de la biodiversité. 
Liammañ dalc’hoù an dour ouzh re ar vevliesseurted diwar sevel ur frammn hepken hag a vo karget eus an dour hag eus ar vevliesseurted.
Les écosystèmes bretons sont très étroitement liés à l'eau, qu'il s'agisse d'eau douce, de littoral ou de mer, souligne Thierry Burlot. 
Liammet strizh eo ekoreizhiadoù Breizh ouzh an dour, pe e vefe dour dous, an arvor pe ar mor, a lavar Thierry Burlot.
L'idée : faire en sorte que tous les acteurs de l'eau, déjà bien organisés, puissent travailler encore davantage à la préservation de la biodiversité.
Ar soñj : ober diouzh ma c’hallo an holl obererien war dachenn an dour, a zo frammet mat dija, labourat muioc’h evit mirout ar vevliesseurted.
Accompagner les territoires dans la prise en compte de la biodiversité. 
Sikour an tiriadoù da gemer ar vevliesseurted e kont.
Un soutien de la Région et de l'État sera apporté aux collectivités qui veulent mettre en place des Atlas de la biodiversité, pour améliorer les connaissances, intégrer les citoyens à la démarche via les sciences participatives, intégrer la biodiversité dans les documents de planification et toutes les politiques publiques. 
Sikour  a vo roet gant ar Rannvro hag ar Stad d’ar strollegezhioù a fell dezho sevel o Atlas ar vevliesseurted, evit anaout gwelloc’h an traoù, lakaat an dud da gemer perzh dre ar skiantoù-perzhiañ, delc’her kont eus ar vevliesseurted en teulioù steuñviñ hag en holl bolitikerezhioù publik.
Le port d’attache des bateaux d’exception.
Porzh stag ar bagoù dibar.
Au cœur de la ria du Port-Rhu, l’un des trois ports de Douarnenez, l’Escale patrimoine accueille des bateaux d’exception : navires traditionnels, yachts classiques, caboteurs à voile en escale et bateaux-musées.
E-kreiz aber ar  Porzh Ru, unan eus tri forzh Douarnenez, an Ehan glad a zegemer listri dibar : listri hengounel, yakoù klasel, bagoù-aochañ-dre-lien oc’h ober un ehan eno ha bagoù-mirdioù.
Ce projet fédérateur, impulsé par la Ville de Douarnenez, est piloté par le Port-musée et le Port de plaisance. 
Ar raktres-se evit bodañ an dud, lusket gant Kêr Douarnenez, zo sturiet gant ar Porzh-mirdi hag ar Porzh-bageal.
Son ambition est de dynamiser tout l’écosystème lié aux bateaux patrimoniaux le long des quais du Port-Rhu : les chantiers navals, les entreprises prestataires, les associations contribuant à faire naviguer des voiliers anciens.
E bal eo reiñ startijenn d’an ekoreizhiad a-bezh liammet ouzh ar bagoù glad a-hed kaeoù ar Porzh Ru : ar chanterioù bagoù, an embregerezhioù a bourchas servijoù, ar c’hevredigezhioù a sikour da lakaat bagoù kozh da vageal.
Le pôle belle plaisance pour l’accueil des yachts classiques.
Ar pol « bagoù-bale kaer » evit degemer ar yakoù klasel.
Le môle de l’Enfer est une zone de travail réservée aux escales de caboteurs à voile.
Dig an Ifern zo ul lec’h labour miret evit ehanoù ar bagoù-aochañ-dre-lien.
Le ponton bateau du patrimoine pour l’accueil des Bateaux d’Intérêt Patrimonial (BIP) ou classés Monuments Historiques.
Ponton bagoù eus ar glad evit degemer ar Bagoù Dibar eus ar Glad (BDG) pe rummet evel Monumantoù Istorel.
L’espace à flot du Port-musée propose à la visite des bateaux-musées.
Gant lenn-borzh kloz ar Porzh-mirdi e vez kinniget gweladenniñ bagoù-mirdioù.
Une zone de travail pour les caboteurs à voile.
Ul lec’h labour evit ar bagoù-aochañ-dre-lien.
Dès sa construction à la fin du XVIIIe siècle, le môle de l’Enfer accueillait des caboteurs venus de tous horizons. 
Kerkent ha ma voe savet dig an Ifern e dibenn an XVIIIvet kantved e voe degemeret bagoù-aochañ a bep lec’h ennañ.
Aujourd’hui, la ville de Douarnenez favorise l’accueil des voiliers traditionnels dans le Port-Rhu afin de réactiver d’anciennes routes maritimes.
En deiz hiziv e fell da gêr Douarnenez degemer bagoù-dre-lien hengounel er Porzh Ru evit adlañsañ hentoù-mor kozh.
1850-1970 Le Port-rhu, port de commerce.
1850-1970 Ar Porzh Ru, porzh-kenwerzh.
Le Port-Rhu est l’un des ports historiques de Douarnenez. 
Ar Porzh Ru zo unan eus porzhioù istorel Douarnenez.
Aujourd’hui occupée par le port de plaisance et le Port-musée, cette ria est, du milieu du 19e siècle à 1970, le port de commerce de la ville. 
Hiviz emañ ennañ ar porzh-bageal hag ar Porzh-mirdi. Eus kreiz an 19vet kantved betek 1970, e oa an aber-se porzh-kenwerzh ar gumun.
Accueillant souvent plus de trois cents navires au cours d’une année au tournant du 19e siècle, ce port alimente les besoins de la capitale de la sardine : rogue (appât) venue de Norvège, huile d’olive d’Italie ou d’Espagne, goudrons, bois de construction, planches, fûts, sels, ou glace venue des fjords du nord de l’Europe.
Ar porzh a veze degemeret ouzhpenn tri-c’hant lestr ennañ alies e-pad ur bloaz war dreuzoù an 19vet kantved. Drezañ e errue ezhommoù kêr-benn ar sardin : greun (boued) deuet eus Norvegia, eoul olivez eus Italia pe Spagn, koultron, prenn, plankennoù, fustoù, holen, pe skorn deuet eus fjordoù norzh Europa.
Avec l’arrivée du bateau à vapeur au début du XXe siècle, puis l’essor du port du Rosmeur dans les années 1950, l’activité du Port-Rhu décline peu à peu.
Gant donedigezh ar bagoù-dre-dan e deroù an XXvet kantved, ha kresk porzh ar Rosmeur er bloavezhioù 1950, ez eas obererezh ar Porzh Ru tamm-ha-tamm war an diskar.
Depuis 2014, des caboteurs traditionnels en escale.
Abaoe 2014 e vez bagoù-aochañ oc’h ober un ehan.
Les affréteurs de bateaux traditionnels sont encouragés à faire escale au môle de l’Enfer, spécialement réservé à l’embarquement et au débarquement de personnes et de marchandises.
Broudet e vez ar fretourien bagoù hengounel d’ober un ehan e dig an Ifern, miret a-ratozh evit lestrañ ha dilestrañ tud ha marc’hadourezh.
Ponton bateaux du patrimoine.
Ponton bagoù eus ar glad.
Des navires reconnus pour leur intérêt patrimonial.
Listri anavezet evel bagoù dibar eus ar glad.
Le Ponton Bateaux du Patrimoine présente des navires reconnus pour leur intérêt patrimonial, labellisés Bateaux d’Intérêt Patrimonial (BIP) ou protégés au titre des Monuments historiques, ayant un projet de navigation ou de restauration à vocation sociale et/ou de développement durable.
Er Ponton Bagoù eus ar Glad e vez diskouezet listri anavezet evit o interest a-fet ar glad, ganto al label Bagoù Dibar eus ar Glad (BDG) pe gwarezet evel Monumantoù Istorel, hag a zo un dezo d’o lakaat da vageal pe o reneveziñ, e servij ar gevredigezh ha/pe evit an diorren padus.
Trois catégories de bateaux du patrimoine.
Tri rummad bagoù eus ar glad.
Les bateaux classés monuments historiques.
Ar bagoù rummet monumantoù istorel.
Le Ministère de la Culture protège au titre des monuments historiques certains navires répondant à des critères de rareté, d’ancienneté, de représentativité d’un type, d’innovation et en bon état sanitaire.
Gant Ministrerezh ar Sevenadur e vez gwarezet evel monumantoù istorel listri a zo rouez, kozh, o tileuriañ un doare bagoù ispisial, nevez o doare hag e stad vat a-fet ar yec’hedoniezh.
Les bateaux labellisés BIP.
Ar bagoù labelaet BDG.
L’association Patrimoine Maritime et Fluvial (PMF) décerne le label Bateau d’Intérêt Patrimonial (BIP) aux navires dont le propriétaire était une personnalité du monde maritime, aux bateaux représentatifs d’une évolution technique ou d’un concept architectural, aux bateaux dont le palmarès sportif est exceptionnel.
Ar gevredigezh Glad ar Mor hag ar Stêrioù (GMS) a ro al label Bag Dibar eus ar Glad (BDG) d’al listri a oa ar perc’henn anezho ur penn-bras eus bed ar mor, d’ar bagoù a ziskouez un emdroadur teknikel pe ur meizad lestrsaverezh dibar, d’ar bagoù dibar o disoc’hoù war dachenn ar sport.
Les bateaux de conception ancienne.
Ar bagoù bet empennet gwechall.
Les navires conçus avant 1950 ou leurs répliques construites avec des matériaux d’origine font l’objet d’une réglementation particulière. 
Al listri empennet a-raok 1950 pe ar bagoù adsavet diwar o fatrom gant dafar orin, a vez graet war o zro diouzh reolennoù dibar.
Des bateaux à flot scénographiés et visitables.
Bagoù war-neuñv leurennaozet hag a c’haller gweladenniñ.
Avec sa collection de 280 bateaux, 10000 objets et 70000 photographies, ses 2800 m2 d’expositions, son espace portuaire et sa programmation dynamique, le Port-musée porte la mémoire des cultures maritimes du monde entier. À flot, 8 bateaux sont exposés dont 4 sont des bateaux-musées visitables.
Ar Porzh-mirdi, gant e zastumad 280 bag, 10000 traezenn ha 70000 luc’hskeudenn, e 2800 m2 a ziskouezadegoù, e borzhva hag e brogramm leun a startijenn, a zoug ar memor eus sevenadurioù mor ar bed a-bezh. 8 bag war-neuñv zo war ziskouez, ha 4 anezho zo bagoù-mirdioù hag a c’haller gweladenniñ.
Qu’est-ce qu’un bateau-musée ?
Petra eo ar bagoù-mirdioù ?
Les bateaux-musées sont des navires préservés et convertis en musées publics. 
Ar bagoù-mirdioù zo listri gwarezet ha troet e mirdioù foran.
Il en existe plusieurs centaines dans le monde, souvent associés à des musées maritimes.
Meur a gant anezho zo er bed, liammet e vezont peurliesañ ouzh mirdioù mor.
Ce patrimoine flottant permet de découvrir le témoignage d’une période de l’histoire et d’une société mais aussi les techniques de restauration employées pour leur conservation, que ce soit la charpente maritime traditionnelle ou les technologies de pointe.
Gant ar glad-se war-neuñv e c’haller gwelet testenioù eus ur prantad istor hag eus ur gevredigezh hag ivez teknikoù reneveziñ implijet evit mirout ar bagoù, pe e vefe ar c’hilvezerezh giz gwechall pe e vefe an teknologiezhioù penn a-raok.
Ce caboteur norvégien centenaire évoque le grand cabotage européen florissant au XIXe siècle.
Anna-Rosa Ar vag-aochañ-se, dezhi kant vloaz, eus Norvegia, a laka da soñjal en aocherezh bras a oa en e vleuñv en XIXvet kantved en Europa.
Ce sablier de la mer d’Iroise a contribué à l’effort de reconstruction de la ville de Brest après la 2e guerre mondiale.
Ar vag-sabr-se, eus an Hirwazh, he doa sikouret evit adevel kêr Vrest goude an Eil Brezel-bed.
Cet ancien baliseur du Morbihan est un bateau témoin de l’histoire de la signalisation des voies maritimes.
Ar balizenner kozh-se, eus ar Mor-Bihan, zo test eus istor ar balizennañ war an hentoù mor.
Cet ancien remorqueur à vapeur du port de Falmouth, en Cornouaille anglaise, évoque la vie des ports, les manœuvres et la motorisation à vapeur.
Ar ramoker-dre-dan kozh-se, eus porzh Aberfala e Kernev-Veur, a laka da soñjal e vuhez ar porzhioù, en embregadennoù hag er bagoù-dre-dan.
Le pôle belle plaisance.
Ar pol bagoù-bale kaer.
Un écrin pour les yachts classiques.
Ur skrin evit ar yakoù klasel.
Le pôle belle plaisance présente des yachts classiques appartenant à des propriétaires privés passionnés de voiliers anciens.
Ar pol bagoù-bale kaer a ginnig yakoù klasel a zo da dud prevez sot gant ar gouelieroù kozh.
Seize emplacements ont été créés au Port-Rhu pour accueillir, après l’avis favorable d’une commission scientifique, des navires d’exception, ancêtres des bateaux de plaisance actuels. 
Seizh takad zo bet krouet er Porzh Ru evit degemer, goude un ali a-du gant ur bodad skiantel, listri dibar, anezho diagentidi d’ar bagoù-bale a vremañ.
Cet espace vient enrichir le Port-Rhu d’un patrimoine maritime prestigieux lié à la plaisance et à la course.
Dont a ra an takadoù-se da binvidikaat ar Porzh Ru gant ur glad mor meurdezus liammet ouzh ar bageal evit ar blijadur hag ar redadegoù.
Qu’est-ce qu’un yacht classique ?
Petra eo ar yakoù klasel ?
Les yachts classiques sont les navires construits à l’unité ou en très petite série avant 1969 et conservés dans leur état d’origine ou ayant subi des modifications mineures. 
Ar yakoù klasel zo listri savet a-unanoù pe a-rummadoù bihan a-raok 1969 ha miret en o stad orin pe gant cheñchamantoù bihan hepken.
Le Pôle Belle Plaisance accepte aussi les répliques, conformes aux plans d’origine, de navires lancés avant le 31 décembre 1968.
Gant ar Pol Bagoù-bale Kaer e vez degemeret ivez ar bagoù a zo bet adsavet, hervez an tresoù orin, diwar skouer re hag a oa bet moret a-raok an 31 a viz Kerzu 1968.
Comment ces navires sont-ils choisis ?
Penaos e vez choazet al listri-se ?
Outre l’obligation de correspondre à la définition de yachts classiques, les navires du pôle belle plaisance doivent répondre à des exigences en termes de qualité de conservation et de navigation. 
Ouzhpenn ma rankont bezañ diouzh termenadur ar yakoù klasel e rank bagoù ar pol Bagoù-bale Kaer bezañ diouzh dezverkoù resis a-fet ar mirout hag ar merdeiñ.
Ils doivent être en parfait état d’entretien et réaliser régulièrement des régates.
Rankout a reont bezañ e ratre vat hag ober redadegoù ingal.
Ti Lab, laboratoire régional d’innovation publique.
Ti Lab, labourva rannvroel an neveziñ publik.
Miser sur l’intelligence collective et donner une place centrale aux usagers pour améliorer les services publics : une démarche expérimentale menée par le laboratoire régional d’innovation publique Ti Lab inauguré officiellement ce jeudi à Rennes.
Kaout fiziañs en ijin a-stroll ha lakaat an implijerien e-kreiz ar jeu abalamour da wellaat ar servijoù publik : setu al labour arnodiñ a vo kaset da benn gant Ti Lab, labourva rannvroel an neveziñ, digoret ez-ofisiel diriaou e Roazhon.
C'est au sein de l’hôtel Bon-Pasteur à Rennes que s’est installé depuis l’été le laboratoire d'innovation publique. 
Abaoe an hañv eo e-barzh Ostel ar Pastor Mat eo staliet labourva an neveziñ publik.
Dans un lieu de travail ouvert, créatif et chaleureux, meublé de canapés, mobiliers à roulettes, tableaux blancs, légos géants, équipements numériques et post-it… il met en œuvre de nouvelles méthodes pour améliorer les services publics aux usagers. 
El lec’h labour-se, digor, plijus ha mat evit krouiñ, ennañ gourvezvankoù, arrebeuri war rodoù bihan, taolennoù gwenn, legoioù divent, ostilhoù niverel ha post-it… e vez graet gant doareoù nevez evit gwellaat ar servijoù publik d’an dud.
Lauréat de l’appel à projets lancé par l’Etat pour moderniser l’action publique (soutenu par le programme d’investissements d’avenir), ce laboratoire collaboratif porté conjointement par la Région et l’État associe d’autres acteurs publics et privés, comme Pôle emploi, la CAF ou encore l’institut de formation Askoria.
Choazet eo bet al labourva-se da-geñver ar galv d’ar raktresoù lañset gant ar Stad evit modernaat an obererezh publik (skoazellet gant ar programm postañ evit an amzer-da-zont). Ul labourva kenlabour eo, lusket gant ar Rannvro hag ar Stad asambles gant obererien publik ha prevez, evel Pol implij, KGT pe c’hoazh an ensavadur stummañ Askoria.
Des projets qui placent l’usager au centre.
Raktresoù evit lakaat an implijerien e-kreiz ar jeu.
Il planche ainsi actuellement sur plusieurs projets, en lien direct avec les politiques régionales : la formation et les parcours de formation professionnelle (TransfoParcours), les nouvelles formes de mobilité (MobLab), l’égalité femme/homme dans le secteur numérique (Numerifemmes)... 
Setu m’emañ al labourva er mareoù-mañ o labourat war meur a raktres liammet war-eeun ouzh politikerezhioù ar Rannvro : ar stummañ hag an hentadoù stummañ micherel (TransfoParcours), an doareoù fiñval nevez (MobLab), an ingalded merc’hed/paotred war dachenn an niverel (Numerifemmes)...
Quelle est la démarche de Ti Lab ? 
Penaos e vez graet gant Ti Lab  ?
Elle s’inspire de la méthode de « design de service » - qui place l’usager, l’habitant, le bénéficiaire, au centre de l’action - pour expérimenter sur le terrain et construire, avec lui et pour lui, des solutions à ses problématiques. 
Labourat a ra diwar skouer an « dizagn servij » – a laka an implijerien, an dud, ar re eo graet ar servijoù evito, e-kreiz ar jeu – evit arnodiñ war an dachenn ha kavout, gant an dud hag evit an dud, diskoulmoù d’ar c’hudennoù a sav.
Une expérimentation, qui durera dix-huit mois, pour renouveler la façon de concevoir les actions et politiques publiques.
Triwec’h miz e pado an arnodoù-se evit nevesaat an doare da aozañ an obererezhioù hag ar politikerezhioù publik.
Inauguration de Ti Lab le jeudi 23 novembre 2017 en présence du Président de Région Loig Chesnais-Girard pendant la Semaine de l’innovation publique (20-26 novembre).
Lid-digeriñ Ti Lab d’ar Yaou 23 a viz Du 2017 gant Prezidant ar Rannvro Loig Chesnais-Girard e-kerzh Sizhunvezh an neveziñ publik (20-26 a viz Du).
Le « design de service », c’est quoi ?
Petra eo an « dizagn servij » ?
Le design de service s'intéresse à la fonctionnalité et à la forme du service, en se plaçant du point de vue de l’utilisateur : il étudie en particulier ses « cheminements » pour concevoir les produits ou services qui répondront à des scénarios d’usage : Ti Lab se met donc dans la peau de l’usager pour améliorer le service public. 
Ober a ra an dizagn servij war-dro kefridioù ha stumm ar servijoù gwelet diouzh savboent an implijerien : dreist-holl, studiet e vez gantañ an doare ma vez graet o dibaboù gant an dud abalamour da sevel produioù pe servijoù da respont da senarioioù implijout : en em lakaat a ra Ti Lab neuze e-barzh korf an implijerien evit gwellaat ar servij publik.
Le design de service mise ensuite sur l’intelligence collective pour co-construire des idées et les expérimenter à travers des prototypes testés dans les conditions réelles. 
Goude-se eo diwar prederiañ a-stroll e vez kavet asambles soñjoù a vez arnodet gant patromoù e degouezhioù gwirion.
Sa particularité, c’est aussi de faire appel à la créativité pour imaginer et scénariser événements et actions qui aboutiront à un résultat efficace tant pour l’usager que pour le fournisseur.
Un dra gant an dizagn servij ha n’en deus ket e bar e lec’h all eo broudañ ar c’hrouiñ abalamour d’ijinañ ha da sevel senarioioù evit darvoudoù hag obererezhioù hag a zegaso disoc’hoù efedus koulz evit an implijerien hag evit ar bourchaserien.
Un musée généraliste.
Ur mirdi evit an holl arzoù.
En avril 1875, une exposition des beaux-arts est inaugurée dans la Halle aux blés située place Sadi Carnot. 
E miz Ebrel 1875 e oa bet digoret un diskouezadeg arzoù-kaer e Koc’hu an ed war ar blasenn Sadi Carnot.
Le succès de l’expérience, réalisée sous le patronage de la municipalité, engendre de nombreux dons de tableaux à la ville de Brest, ainsi que des dépôts de l’État. 
Berzh a oa bet graet gant an abadenn, sevenet dindan baeroniezh an ti-kêr, ha dre-se e oa bet roet taolennoù a-leizh da gêr Vrest, ha fiziet oberennoù enni gant ar Stad.
Cette réussite démontre que les galeries de la halle peuvent être définitivement appropriées à un musée.
Gant an taol kaer-se e oa bet diskouezet e c’halle palieroù ar c’hoc’hu degouezhout mat-tre d’ur mirdi.
Le 27 octobre, Henri Hombron, artiste peintre membre de la Société académique de Brest, est nommé conservateur.
D’ar 27 a viz Here, Henri Hombron, ul livour ezel eus Kevredigezh akademiezh Brest anezhañ, a oa bet anvet da virour.
Il travaille à la restauration de certains tableaux avec l’aide de deux homologues du musée du Louvre, venus se réfugier à Brest pendant la guerre de 1870.
Labouret en doa da reneveziñ taolennoù zo gant sikour daou genseurt dezhañ eus mirdi al Louvre, deuet da repuiñ da Vrest e-pad brezel 1870.
Le musée ouvre ses portes en 1877.
Digoret e oa bet dorioù ar mirdi e 1877.
Œuvres d’art et objets de toute nature, régionaux ou extra-européens rapportés par les officiers de Marine, se côtoient sans aucune classification d’époque, d’école ou de tendance. 
Oberennoù arz ha traezoù a bep seurt, eus ar rannvro, pe degaset eus lec’hioù e-maez Europa gant ofiserien ar Morlu, a oa bet lakaet kichen-ha-kichen, hep na vijent renket e feson ebet diouzh ar mareoù, ar skolioù pe ar stiloù.
Avec une ambition encyclopédique, l’accumulation est la règle aussi bien dans les salles consacrées aux peintures que dans la salle Danguillecourt qui ouvre en 1920, suite aux legs du commissaire de Marine. 
C’hoant a oa da ziskouez pep tra, setu e oa berniañ ar reolenn, ken er salioù gouestlet d’al livadurioù ken er sal Danguillecourt a oa bet digoret e 1920, war-lerc’h al legadoù a oa bet graet gant komiser ar Morlu.
Treize vitrines consacrées aux objets d’Extrême-Orient y présentent les centaines d’objets soigneusement inventoriés par étagères. 
Eno e oa trizek armel-wer gouestlet da draezoù eus ar Reter Pellañ, ma oa diskouezet ar c’hantadoù a draezoù klenket mat war estajerennoù.
À partir de 1936, l’intention est de spécialiser le musée dans la question de la pêche avec une collection commencée des « bâtiments de pêche des côtes de France ». 
Adalek 1936 e oa bet c’hoant d’ober d’ar mirdi bezañ unan ispisial diwar-benn ar pesketa, gant un dastumad « bigi-pesketa eus aodoù Frañs » a oad krog da sevel.
Le musée propose des expositions temporaires essentiellement consacrées à la peinture. 
Gant ar mirdi e veze kinniget diskouezadegoù dibad gouestlet d’al livouriezh dreist-holl.
Parmi celles-ci, l’exposition de 1923 est organisée par la Société des Amis des Arts au profit des sinistrés de la région de Tokyo au Japon, victime d’un tremblement de terre. 
E-mesk ar re-se edo diskouezadeg 1923, graet gant Kevredigezh Mignoned an Arzoù, evit mad an dud eus tolead Tokyo e Japan a oa bet gwazh eus ur c’hren-douar.
À la suite de cette exposition, les objets chinois et japonais prêtés par le musée naval du Louvre - préfiguration du Musée de la Marine - sont déposés au musée de Brest. 
War-lerc’h an diskouezadeg-se e oa bet fiziet e mirdi Brest an traezoù sinaat ha japanat a oa bet prestet gant mirdi-mor al Louvre, a oa da vezañ Mirdi ar Morlu diwezhatoc’h.
Autre exposition remarquable, en 1938, une rétrospective est consacrée à Paul Sérusier (1864-1927). 
E 1938 e oa bet un diskouezadeg dispar all, ur sell war-gil ouzh oberennoù Paul Sérusier (1864-1927).
L’évacuation des collections.
Diboullañ an dastumadoù.
Dès le 20 septembre 1938, le directeur général des beaux-arts (Ministère de l’Education nationale) invite le conservateur du musée de Brest, Jean Lachaud, à suivre les instructions générales en établissant d’urgence des mesures de protection pour les œuvres de toute première importance ainsi qu’une liste des objets à protéger. 
Kerkent hag an 20 a viz Gwengolo 1938, pennrener an arzoù-kaer (Ministrerezh an Deskadurezh-Stad) en doa goulennet digant mirour mirdi Brest, Jean Lachaud, mirout ar gourc’hemennoù hollek : ober diouzh ma vefe gwarezet diwar-zifrae an oberennoù eus ar re bouezusañ, ha sevel ur roll eus an traezoù da wareziñ.
Doivent y figurer les biens conservés qui, en cas de conflit international, mériteraient d’être protégés sur place ou mis à l’abri.
Ennañ e rankfe bezañ meneget ar madoù miret a vefe dellezek da vezañ gwarezet war al lec’h pe lakaet er goudor ma vefe ur brezel etrebroadel.
À partir de septembre 1939, les collections sont en partie évacuées par les services municipaux au château de Penmarch, propriété de la ville de Brest, située aux environs de Lesneven. 
Adalek miz Gwengolo 1939 e oa bet diboullet ul lodenn eus an dastumadoù gant servijoù kêr betek maner Penmarc’h, perc’hennet gant kêr Vrest, en ardremez Lesneven.
Cette première évacuation concerne les œuvres jugées les plus précieuses ainsi que les collections Danguillecourt et Rodellec du Portzic.
Graet e oa bet an diboullañ kentañ-se evit an oberennoù a gonted da vezañ ar re briziusañ, evel dastumadoù Danguillecourt ha Rodelleg ar Porzhig.
En raison des risques de combat, le dépôt est ensuite déménagé (27 caisses au total) par wagon vers le Château du Plessis-Macé près d’Angers puis au Château de la Lorie où le marquis de Saint-Genys les abritera.
Abalamour d’ar riskloù emgannoù e oa bet dilojet ar vagazenn war-lerc’h (27 kasedad en holl) dre an hent-houarn betek Kastell ar Plessis-Macé tost da Angers ha goude-se da Gastell al Lorie ma oa bet roet goudor d’an oberennoù gant markiz Saint-Genys.
La préparation de la seconde évacuation totale est rendue très difficile en raison du manque de main d’œuvre. 
Diaes-kaer e oa bet prientiñ an eil diboullañ, hini ar peurrest eus an oberennoù, abalamour d’an diouer a dud evit al labour-se.
Après retrait des châssis, les grands tableaux sont roulés. 
Goude bezañ tennet ar sternioù e oa bet rollet an taolennoù bras.
Des caisses sont confectionnées mais le manque de transports ne permet pas l’enlèvement des colis pourtant prêts. 
Fardet e oa bet kasedadoù met gant an diouer a drenioù ne c’halled ket kas ar re a oa prest dija koulskoude.
Dès les 30 et 31 mars 1941 des œuvres sont endommagées par le conflit. 
Kerkent hag an 30 hag an 31 a viz Meurzh 1941 e oa bet gwalleget oberennoù abalamour d’ar brezel.
L’évacuation générale est prévue le 9 juillet. 
E soñj e oad da ziboullañ an holl oberennoù a chome d’an 9 a viz Gouere.
Or, dans la nuit du 4 au 5 juillet, le musée est complètement détruit dans l’incendie qui suit le bombardement aérien. 
Hogen e-pad an noz eus ar 4 d’ar 5 a viz Gouere e oa bet distrujet ar mirdi penn-da-benn gant an tan-gwall a oa bet war-lerc’h ar vombezadeg dre nijerezioù.
Suite aux actes de pillage dans les décombres, le 12 juillet 1941, la Dépêche de Brest demande la restitution des objets dérobés et leur dépôt au secrétariat de la Mairie. 
D’an 12 a viz Gouere 1941, war-lerc’h ma oa bet preizhet an dismantroù, e oa bet goulennet gant an Dépêche de Brest ma vefe rentet an traezoù laeret ha fiziet ar re-se e sekretourva an Ti-kêr.
Le 17 juillet, le conservateur du musée, Jean Lachaud, s’adresse par écrit au sénateur-maire de Brest pour lui demander d’ordonner la clôture de la salle des fêtes car les gens et les enfants y pénètrent pour chercher du bois à brûler. 
D’ar 17 a viz Gouere e oa bet skrivet gant Jean Lachaud, mirour ar mirdi, da senedour-maer Brest evit goulenn digantañ kemenn ma vefe serret sal ar gouelioù rak eno e teu an dud hag ar vugale da glask keuneud.
Ils peuvent y ramasser des choses récupérables et risquent sans cesse des accidents graves. 
Traoù talvoudus a c’hallfent dastum eno ha dalc’hmat e vezont e riskl da dapout ur gwallzarvoud.
Le déblaiement des décombres se poursuit pour tenter de sauver des œuvres. 
Kenderc’hel a raed da ziatrediñ an dismantroù evit klask saveteiñ oberennoù.
Quelques pièces sont retrouvées : jetons, fers d’arme et surtout, un canon en bronze découvert en mars 1943 par les ouvriers d’une entreprise travaillant à l’extraction des matériaux. 
Adkavet e oa bet un nebeud pezhioù : jedoueroù, hern armoù ha dreist-holl ur c’hanol arem hag a oa bet dizoloet gant micherourien un embregerezh a laboure da dennañ danvez.
Le conservateur signale l’intérêt de retrouver les bustes en pierre de Caujean et de Quillivic ainsi que d’autres statues.
Ar mirour en doa roet da c’houzout pegen lañsus e vefe adkavout an hanter-skeudennoù maen gant Caujean ha Quillivic, hag ivez delwennoù all.
En 1943, Marguerite Sérusier informe le conservateur qu’en souvenir de l’exposition rétrospective consacrée à son mari Paul Sérusier (1864-1927) organisée en 1938 au musée des beaux-arts de Brest elle n’oublierait pas Brest dans ses dernières dispositions.
E 1943 e oa bet lavaret d’ar mirour gant Marguerite Sérusier ne ankounac’hafe ket Brest en he zestamant en eñvor eus an diskouezadeg da deurel ur sell war-gil ouzh oberennoù he gwaz Paul Sérusier (1864-1927), a oa bet graet e 1938 e mirdi an arzoù-kaer e Brest.
La reconstitution provisoire d’un musée.
Adsevel ur mirdi da c’hortoz.
En octobre 1945, Jean Lachaud part en mission en Angleterre.
E miz Here 1945 e oa aet Jean Lachaud da Vro-Saoz.
IL avait pour but d’étudier les questions muséographiques relatives à l’exposition provisoire des collections appartenant à des musées dont les bâtiments ont été détruits pendant la guerre. 
E gefridi e oa studiañ ar pezh a denn da skiant ar mirdioù evit diskouez, da c’hortoz, dastumadoù perc’hennet gant mirdioù hag a oa bet distrujet ar savadurioù anezho e-pad ar brezel ».
L’orientation d’acquisition de 1936 est conservée puisque suite au passage de la mission de Jean Vergnet-Ruiz (Inspecteur général des musées de Province) et de Georges Henri Rivière (Directeur du Musée national des Arts et Traditions Populaires) en 1946, il est, un temps envisagé, d’adjoindre au musée de Brest une section musée de la pêche dans l’Atlantique (avec aquarium).
Kendalc’het e oa bet gant ar politikerezh prenañ a oa bet lakaet e 1936, peogwir e oad bet e soñj, e-pad ur pennad, da stagañ ouzh mirdi Brest ur rann « mirdi ar pesketa er meurvor Atlantel » (gant un akwariom), war-lerc’h ma oa bet fiziet ar gefridi e Jean Vergnet-Ruiz (Pennenseller mirdioù ar Proviñsoù) hag e Georges Henri Rivière (Rener Mirdi broadel an Arzoù hag an Hengounioù-pobl) e 1946.
Le musée provisoire, bâti en 1947, avenue Foch, est officiellement inauguré le 27 juin par le vernissage d’une exposition itinérante « Le paysage français de Poussin à nos jours » dont les cinquante-sept dessins et aquarelles appartiennent au musée du Louvre et au palais de Compiègne. 
Savet e oa bet ar mirdi da c’hortoz e 1947, bali Foch, ha digoret e oa bet ent ofisiel d’ar 27 a viz Even asambles gant un diskouezadeg war vale « Maezioù Frañs eus Poussin d’an deiz hiziv » a oa ar seizh hag hanter-kant a dresadennoù hag a zourlivadurioù anezhi da virdi al Louvre ha da balez Compiègne.
Les Brestois viennent en foule assister à la renaissance du musée.
Deuet e oa Brestiz stank-ha-stank da welet ar mirdi o tont er bed en-dro.
Le 28 juillet 1947, l’explosion du cargo norvégien Ocean Liberty, dans le port de Brest, détruit en partie le bâtiment. 
D’an 28 a viz Gouere 1947 e oa tarzhet al lestr-karg norvegiat Ocean Liberty e porzh Brest, ha rak-se e oa bet distrujet un darn eus ar savadur.
Fort heureusement, les quatre-vingt-quinze œuvres et objets, mis à l’abri au Château de la Lorie, ne sont pas encore rapatriés et l’exposition itinérante avait quitté Brest pour le musée d’Alençon. 
Dre chañs, ne oa ket bet degaset c’hoazh ar pemzek ha pevar-ugent a oberennoù hag a draezoù a oa bet lakaet e surentez e Kastell al Lorie, ha kuitaet e oa bet Brest gant an diskouezadeg war vale da vont da virdi Alençon.
La réfection du bâtiment, complètement ébranlé, est entreprise rapidement.
Krog e oad buan da adfichañ ar savadur a oa bet brallet penn-da-benn.
En 1948, les collections évacuées sont abritées provisoirement au musée des beaux-arts de Quimper. L’achat de peintures est rendu possible grâce aux dommages de guerre. 
E 1948 e oa bet lakaet an dastumadoù diboullet e mirdi an arzoù-kaer e Kemper, da c’hortoz. Prenañ livadurioù a c’halled da neuze, gant an dic’haou brezel.
Le conservateur prévoit d’acquérir des « peintures modernes d’inspiration bretonne (…) comme Méheut, Ceria, Jean Puy etc. » et de solliciter des « peintres modernes tels que Picasso, Matisse, Vlaminck, Dufy, Braque, Othon Friesz… ». 
E soñj edo ar mirour da brenañ « livadurioù modern awenet gant Breizh (…) evel re Méheut, Ceria, Jean Puy hag all hag all » ha da c’houlenn taolennoù digant « livourien vodern evel Picasso, Matisse, Vlaminck, Dufy, Braque, Othon Friesz… ».
La même année, un important don accordé par la ville de Glasgow enrichit les collections d’objets ethnographiques et extra-européens.
Er memes bloaz e oa bet graet un donezon bras gant kêr c’h-Glasgow, ha rak-se e oa bet pinvidikaet an dastumadoù traezoù tudouriezh hag a zeue eus lec’hioù e-maez Europa.
La création d’un musée des beaux-arts
Krouiñ ur mirdi eus an arzoù-kaer.
En 1948, le directeur des musées de France retient l’idée « excellente » d’une cité culturelle tout en demandant que le musée y constitue un « bloc autonome sans confusion ni superposition avec l’école des beaux-arts ». 
E 1948 e oa bet kavet « mat-tre » gant rener mirdioù Frañs mennozh ur c’harter sevenadurel. Goulennet en doa avat e vefe ar mirdi ur « bloc’h en e-unan, distag-krenn diouzh skol ar arzoù-kaer ».
Les études concernant le musée sont longues, le conseil municipal approuve les plans de l’architecte Jean-Baptiste Mathon en décembre 1959. 
Hir e oa bet ar studiadennoù evit ar mirdi, hag aprouet e oa bet tresoù an arkitekt Jean-Baptiste Mathon gant ar c’huzul-kêr e miz Kerzu 1959.
L’idée retenue est celle de la constitution d’un musée des beaux-arts. 
Soñjet e oa bet sevel ur mirdi eus an arzoù-kaer.
Il apparait alors comme indispensable qu’au moins en un lieu, des traces du passé, absentes ailleurs puissent être retrouvées. 
Setu e oa ret-holl e c’hallfed adkavout, en ul lec’h da nebeutañ, roudoù eus an amzer dremenet ha ne gaved ket e lec’h all.
Les idées retenues sont alors très proches de la création des premiers musées au XVIIIe  siècle : un endroit privilégié pour les œuvres d’art, un repère dans l’histoire.
Tost-kaer e oa ar mennozhioù a oa bet choazet d’ar re a veze pa oa bet krouet ar mirdioù kentañ en XVIIIvet kantved : ul lec’h eus ar gwellañ evit an oberennoù arz, ur merk en istor.
Ce panorama pictural, le plus large et le plus évocateur possible, doit permettre au visiteur de se sentir à son aise et de sortir enrichi et heureux.
Dirak ar gwel bras-se gant skeudennoù, traoù a bep seurt hag arouezus ar muiañ ma c’halled, e oa dleet d’ar vizitourien bezañ en o bleud, ha da-c’houde mont er-maez gouiziekoc’h ha laouen an tamm anezho.